open-index/open-wikipedia-markdown huggingface dataset:
Micīšgliemeži

**Micīšgliemeži** (*Acroloxidae*) ir gliemežu klases dzimta, kas iekļauj sevī saldūdenī dzīvojošus gliemežus.
1931. gadā vācu malakologs Johaness Tīle izveidoja *Acroloxinae* apakšdzimtu. 1950. gadā dāņu zoologs Pauls Bondesens to paaugstināja līdz *Acroloxidae* dzimtai. Šīs dzimtas pārstāvji ir plaši izplatīti pasaules saldūdens baseinos, ieskaitot Latviju (Latvijā ir zināma 1 micīšgliemežu suga). Ģeohronoloģiski micīšgliemeži ir zināmi vismaz no neogēna līdz mūsdienām.

## Apraksts
Čaula ir neliela, micīšveidīga, samērā vai pat ļoti zema. Virsotne ir neliela, smaila vai nogludināta, galā noapaļota, lielākā vai mazākā mērā noliekta pa kreisi un atpakaļ radziņa veidā. Tā ir izvietota asimetriski (atrodas nedaudz pa kreisi no čaulas viduslīnijas). Virsotnes virsma ir ar radiālu mikroornamentējumu, bet pārējā čaula ar mikroskopiskiem konhiolīna matiņiem. Ieeja ir plata, ļoti izstiepti olveidīga, gandrīz eliptiska. Ieejas mala ir asa.

Ķermenis ir savīts pa labi. Gliemeži nav spirāliski, bet koniski. Mantija ir gandrīz vairogveidīga, neaizliecas uz čaulu. Saistībā ar spirāles redukciju iekšējais maiss ir bļodveidīgs vai piramidāls. Taustekļi ir īsi, strupi, gandrīz cilindriski, nedaudz trīsstūrveidīgi saplacināti, pie pamatnes paplašināti. Acis atrodas pie taustekļu iekšējās pamatnes. Kāja ir īsa. Tās pēda ir ieapaļa vai ieapaļi ovāla. Mantijas dobums lielākoties ir pilnībā reducējies. Gliemezis elpo ar ūdenī izšķīdušo skābekli. Elpošana tiek veikta caur mantijas malu un ausveidīgām ādainām daivām ar palīgžaunām, kas atrodas starp mantiju un kāju. Dzimumatvere, ānuss un palīgžauna atrodas ķermeņa labajā pusē. Micīšgliemeži dzīvo stāvošos ūdeņos.

## Sistemātika
Micīšgliemežu dzimtā ir iekļautas šādas ģintis:
* dzimta: ***Acroloxidae*** Thiele, 1931
:* ģints: *[[Acroloxus]]* H. Beck, 1838
:* ģints: *[[Baicalancylus]]* Starobogatov, 1967
:* ģints: *[[Frolikhiancylus]]* Sitnikova & Starobogatov, 1993
:* ģints: *[[Gerstfeldtiancylus]]* Starobogatov, 1989
:* ģints: *[[Pseudancylastrum]]* Lindholm, 1909

## Atsauces

## Ārējās saites
* Gandrs, Latvijas daba, sugu enciklopēdija (Micīšgliemežu dzimta, ''Acroloxidae'').
Nermina Memmedova

**Nermina Memmedova** (; dzimusi ) ir Azerbaidžānas starptautiskā lielmeistare šahā (2024).

## Biogrāfija
Daudzkārtējā Azerbaidžānas jauniešu šaha čempionātu laureāte: 2012. gadā uzvarējusi meiteņu U14 vecuma grupā, pēc gada šajā pašā vecuma grupā bijusi trešā. 2015. gadā bijusi otrā meiteņu U18 vecuma grupā.

Vairākkārt pārstāvējusi Azerbaidžānu Eiropas un Pasaules junioru šaha čempionātos. 2012. gadā izcīnījusi sudraba medaļu Pasaules skolēnu šaha čempionāta meiteņu U13 vecuma grupā, 2013. gadā izcīnījusi sudraba medaļu Eiropas skolēnu šaha čempionāta meiteņu U15 vecuma grupā, 2014. gadā bijusi trešā Eiropas skolēnu šaha čempionāta meiteņu U15 vecuma grupā.

2014. gadā uzvarējusi Baku sieviešu šaha čempionātā.

2017. gadā dalījusi 3.—6. vietu Azerbaidžānas sieviešu šaha čempionātā. Pēc gada šajā pašā turnīrā dalījusi 4.—6. vietu.

Daudzkārtējā Eiropas individuālā sieviešu šaha čempionāta dalībniece, tajā skaitā piedalījusies arī 2017. gada Eiropas individuālajā šaha čempionātā Rīgā.

2024. gadā izcīnījusi 2. vietu Abū Dabī starptautiskā šaha festivāla sieviešu turnīrā.

Pārstāvējusi Azerbaidžānas trešo komandu Pasaules šaha olimpiādē Baku, kur pie 1. galdiņa izcīnījusi 7 punktus no 11 iespējamajiem.

Par panākumiem turnīros FIDE 2016. gadā Memmedjarovai piešķīra starptautiskās meistares (WIM), bet 2024. gadā — starptautiskās lielmeistares (WGM) nosaukumu.

## Atsauces

## Ārējās saites
Bilarda spireja

**Bilarda spireja** (*Spiraea x billardii*) ir spireju suga, kas radusies sugu *Spiraea douglasii* un *Spiraea salicifolia* hibridizācijas rezultātā. Dekoratīvo īpašību dēļ plaši audzē kultūrā. Latvijā tā retumis ir sastopama apstādījumos un ar sakņu atvasēm apstādījumu apkaimē pāriet savvaļā.

## Apraksts
Bilarda spireja ir neliels, vasarzaļš krūms, kurš dzen sakņu atvases. Miza ir gaiši brūna, jaunie dzinumi pūkaini apmatoti, vēlāk gandrīz kaili. Lapas olveidīgi lancetiskas, gals strups, kāts īss, plātnes apakšpuse mazliet gaišāka. Plātnes mala sīkzobaina, ķīļveidīgajā pamata daļā gandrīz gluda. Lapas maz apmatotas. Ziedi blīvās, šauri piramidālās vārpveida skarās stublāja un zaru galos. Kauslapas zaļas, īsas. Vainaglapas tumšsārtas, daudz garākas nekā kauslapas. Putekšņlapas tālu pārsniedz vainagu. Auglis ir someņu kopauglis. Zied no jūnija līdz septembrim.

## Atsauces

## Ārējās saites
Zanzibāra (nozīmju atdalīšana)

**Zanzibāra** var būt:
* Zanzibāra — Tanzānijas pusautonoma daļa
* Zanzibāra — pilsēta, Zanzibāras galvaspilsēta
* Ungudžas salas cits nosaukums

## Skatīt arī
* Zanzibāras sultanāts
* Zanzibāras šaurums
Ungudža

**Ungudža** (, ), dažkārt arī **Zanzibāra**, ir Tanzānijai piederoša sala Indijas okeāna rietumos. Kopā ar ziemeļos esošo Pembu un citām mazākām saliņām veido Zanzibāras arhipelāgu, kas ir pusautonoma Tanzānijas daļa. Administratīvi dalās trijos reģionos, lielākā pilsēta ir Zanzibāra salas rietumu krastā.

Salas reljefs līdzens, vietām paugurains, augstākā virsotne ir 195 m vjl. krasti zemi, smilšaini, apjozti ar koraļļu rifiem. Valda ekvatoriāls musonu klimats. Ainavā dominē krūmāji, piekrastē mangrovju audzes. Attīstīta lauksaimniecība (audzē krustnagliņas), zveja. Nozīmīgu daļu salas ekonomikā ieņem tūrisms.

## Atsauces

## Ārējās saites
Dzilnu iela

**Dzilnu iela** var būt:

* Dzilnu iela — iela Alūksnē;
* Dzilnu iela — iela Cēsīs;
* Dzilnu iela — iela Salaspilī;
* Dzilnu iela — iela Stopiņu pagasta Cekulē;
* Dzilnu iela — iela Ādažu pagasta Kadagā;
* Dzilnu iela — iela Carnikavas pagasta Kalngalē;
* Dzilnu iela — iela Launkalnes pagasta Saltupos;
* Dzilnu iela — iela Skultes pagasta Skultē;
* Dzilnu iela — iela Ģibuļu pagasta Talsciemā.

## Skatīt arī
* Dzilnas iela
Pemba

**Pemba** (, ), ir Tanzānijai piederoša sala Indijas okeāna rietumos. Kopā ar  uz dienvidiem esošo Ungudžu un citām mazākām saliņām veido Zanzibāras arhipelāgu, kas ir pusautonoma Tanzānijas daļa. Otra lielākā  pēc platības un iedzīvotāju skaita Zanzibāras sala. Administratīvi dalās divos reģionos, lielākā pilsēta ir Čakečake salas vidusdaļā.

Salas reljefs līdzens, vietām paugurains, augstākā virsotne ir 119 m vjl. Krasti zemi, smilšaini, līčaini, apjozti ar koraļļu rifiem. Piekrastē daudz mazāku saliņu. Valda ekvatoriāls musonu klimats. Ainavā dominē krūmāji, piekrastē mangrovju audzes. Attīstīta lauksaimniecība (audzē krustnagliņas), zveja.

## Atsauces

## Ārējās saites
Mafija (sala)

**Mafija** (), ir Tanzānijai piederoša sala Indijas okeāna rietumos, trešā lielākā valsts sala. Dažkārt tiek pieskaitīta Zanzibāras arhipelāgam kā viena no «Garšvielu salām». Administratīvi veido distriktu Pvanes reģionā, lielākā pilsēta ir Kilindoni salas dienvidrietumos.

## Ģeogrāfija
Salu no kontinenta krasta atdala  platais Mafijas šaurums, kura otrā krastā atrodas Rufidži upes delta. Salas reljefs līdzens, augstākais paugurs ir Ndogani kalns  vjl. Krasti zemi, smilšaini, līčaini, apjozti ar koraļļu rifiem, piekrastē mangrovju audzes. Piekrastē vairākas mazākas saliņas, daļa no kurām ir apdzīvotas. Valda ekvatoriāls musonu klimats. Attīstīta lauksaimniecība (audzē krustnagliņas, kokospalmas, sezamu), zveja, kā arī tūrisms.

## Vēsture
Sala arābu tirgotājiem zināma vismaz no 8. gadsimta. Nelielā Čoles saliņa Mafijas dienvidaustrumu piekrastē bija nozīmīga tirdzniecības vieta, kas cita starpā kontrolēja sudraba tirdzniecību no Zimbabves. 1890. gadā Vācija par 4 miljoniem marku nopirka Mafiju no Zanzibāras sultāna. 

## Atsauces

## Ārējās saites
Edmunds Elksnis

**Edmunds Elksnis** (dzimis  Rūjienā) ir latviešu basketbolists, spēlē saspēles vadītāja pozīcijā. Spēlējis vairākos Latvijas un Igaunijas klubos. Pēdējais klubs, ko pārstāvēja 2025. gadā, bija Nacionālās basketbola līgas (LBL2) klubs Gulbenes "Buki".

## Karjera
E. Elksnis nāk no Rūjienas, kur uzsācis trenēties basketbolā, pēc tam bijis Valmieras jaunatnes basketbola sistēmā. Profesionālā līmenī sācis spēlēt Latvijas Basketbola līgas (LBL) klubā BK Valmiera. Ārpus Latvijas spēlējis Igaunijā, vienā no stiprākajām valsts komandām *[[Tartu Ülikool (basketbols)|Tartu Ülikool]]*.

Pēc neveiksmīgas sezonas BK Ventspils 2023. gada vasarā E. Elksnis atgriezās "Valmiera Glass VIA", kur bija komandas kapteinis. Divās sezonās Valmieras klubā E. Elksnim neizdevās parādīt izcilu spēli un 2025. gada rudenī viņš pievinojās līmeni zemāk, Nacionālajā basketbola līgā spēlējošajai OC Limbaži komandai. Pēc četrām spēlēm Limbažu komandā viņš pārcēlās uz vienu no šīs līgas labākajiem klubiem Gulbenes "Buki", bet decembri pameta arī šo komandu.

Nav pārstāvējis Latvijas jaunatnes izlases, toties ir bijis iekļauts pieaugušo Latvijas basketbola izlases sastāvā draudzības turnīrā 2020. gadā. Bija kandidātu lokā 2022. gada Eiropas čempionāta kvalifikācijas spēlēm, taču sastāvā netika iekļauts.

## Atsauces

## Ārējās saites
Zanzibāra (pilsēta)

**Zanzibāra** (, ) ir pilsēta Tanzānijā, Zanzibāras autonomijas galvaspilsēta. Atrodas Ungudžas salas rietumu krastā pie Zanzibāras šauruma. Sena pilsēta un nozīmīgs transporta centrs, tās vecpilsēta (Akmens pilsēta) iekļauta UNESCO Pasaules mantojuma sarakstā. Tūrisma centrs.

## Vēsture

Zanzibāra grieķiem un romiešiem bija zināma jau kopš 1. gadu tūkstoša sākuma — 1. līdz 3. gadsimta «Eritrejas jūras periplā» minēta Menutijas (*Μενουθιάς*) sala, kas tiek asociēta ar Ungudžu. 11. gadsimtā tagadējās pilsētas vietā dibināta Šangani zvejnieku pilsētiņa, bet salas varas centri bija tajā laikā lielākās pilsētas Ungudža Ukū, Kizimkazi un Tumbatu. No 16. līdz 17. gadsimtam Zanzibāra atradās Portugāles impērijas valdījumā un 16. gadsimta sākumā portugāļi Šangani uzcēla mūra baznīcu. Portugāļi uzsāka arī cietokšņa būvi pie Šangani ostas, bet 1698. gadā tika no Zanzibāras padzīti un cietokšņa būvniecību 1699. gadā pabeidza Omānas sultāns.

1824. gadā Omānas sultāns no Maskatas uz Ungudžu pārcēla savu rezidenci, un Zanzibāra izauga kā Omānas un Zanzibāras sultanāta galvaspilsēta. Pilsēta attīstījās kā nozīmīgs tirdzniecības centrs un bija viena no galvenajām garšvielu un vergu tirdzniecības ostām Indijas okeāna rietumu krastā. 1856. gadā pilsēta kļuva par neatkarīgā Zanzibāras sultanāta galvaspilsētu. 1890. gadā sultanāts kļuva par Britu impērijas protektorātu. 1896. gadā Zanzibāras omānieši sacēlās pret britu varu; Angļu-zanzibāriešu karš vēsturē ir zināms kā īsākais karš — sultāns padevās pēc 45 minūšu ilgas Zanzibāras vecpilsētas bombardēšanas.

1964. gadā Akmens pilsēta kļuva par Zanzibāras revolūcijas centru — tika gāzts sultāns un pie varas nāca sociālistu valdība. Pēc Zanzibāras iekļaušanās Tanzānijā pilsēta palika kā reģionāla pusautonomā arhipelāga galvaspilsēta.

## Atsauces

## Ārējās saites
Otrais cēliens

**"Otrais cēliens"** () ir 2024. gada Francijas kinokomēdija, kuras režisors un scenārija autors ir Kantēns Dipjē. Filmā galvenās lomas atveido Lea Sedū, Vensāns Lindons, Luijs Garels un Rafaels Kenārs.

Filma stāsta par Florensu (Sedū), kura iepazīstina savu draugu Dāvidu (Garels) ar savu tēvu (Lindons). Tomēr Dāvids grib šķirties un nodot Florensu savam draugam Villijam (Kenārs). Visi četri satiekas nekurienes vidū, restorānā "Otrais cēliens".

"Otrais cēliens" pirmizrāde notika  77. Kannu kinofestivālā, kur tā bija atklāšanas filma. Filma saņēma galvenokārt pozitīvu kritiķu novērtējumu.

## Atsauces

## Ārējās saites
Godzilla Minus One

***Godzilla Minus One*** () ir 2023. gada Japānas monstru filma, kuras režisors un scenārija autors ir Takaši Jamazaki. Filmā galvenās lomas atveido Rjūnosuke Kamiki, Minami Hamabe, Juki Jamada, Munetaka Aoki, Hidetaka Jošioka, Sakura Ando un Kuranosuke Sasaki. Tā ir 37. filma "Godzilla" franšīzē, kā ar 33. studijas *[[Toho]]* "Godzilla" filma.

Filma stāsta par bijušo kamikadzes pilotu, kurš piedzīvo posttraumatiskā stresa sindromu pēc sastapšanās ar Godzillu.

Filmas *Godzilla Minus One* pirmizrāde notika . Latvijā filmas pirmizrāde notika . Filma visā pasaulē guva augstu kritiķu novērtējumu, nodēvējot to gan par vienu no vislabākajām franšīzes filmām, gan par vienu no gada labākajām filmām. Filma bija arī finansiāli veiksmīga, nopelnot 113 miljonus ASV dolāru. Filma saņēma Amerikas Kinoakadēmijas balvu kategorijā "Labākie vizuālie efekti".

## Atsauces

## Ārējās saites
Luiss Gusmans

**Luiss Gusmans** (; dzimis ) ir Puertoriko aktieris.

Piedalījies Pola Tomasa Andersona filmās "Naktis bugi stilā" (1997), "Magnolija" (1999) un "Mīlas skurbulis" (2002), kā arī Stīvena Soderberga filmās "Ārpus redzesloka" (1998), *[[The Limey]]* (1999) un "Satiksme" (2000). Par lomu filmā *The Limey* Gusmanu nominēja *[[Independent Spirit Award]]* balvai.

Atveidojis lomas arī tādās filmās kā *[[Q & A]]* (1990), *[[The Hard Way]]* (1991), "Karlito ceļš" (*Carlito's Way*, 1993), "Vilciena 1 2 3 nolaupīšana" (2009), *[[Keanu]]* (2016) un *[[Havoc (2025. gada filma)|Havoc]]* (2025).

## Ārējās saites
Ādams un Ieva

[thumbnail|upright=1.0|[Pīters Pauls Rubenss|Rubensa glezna “Ādams un Ieva”]]
**Ādams un Ieva** ir pirmo cilvēku attēlojums Ābrama reliģijās (jūdaismā, kristietībā un islāmā). Saskaņā ar šo reliģiju svētajiem rakstiem, viņi bija pirmie cilvēki, kurus radīja Dievs, lai dzīvotu Ēdenes dārzā. Ādams tika radīts no zemes pīšļiem, bet Ieva — no Ādama ribas, simbolizējot viņu saikni. Šis stāsts ir pamats vairāku reliģiju izpratnei par cilvēces izcelsmi, morāles jautājumiem un cilvēku attiecībām ar Dievu.

Stāstā aprakstīta Ādama un Ievas dzīve Ēdenes dārzā, viņu vēlme ēst aizliegto augli un izraidīšana no paradīzes kā sods par nepaklausību. Šis notikums bieži tiek interpretēts kā simbolisks sākums grēka un ciešanu ienākšanai pasaulē. Ādama un Ievas tēma ir ietekmējusi literatūru, mākslu un kultūru visā pasaulē, veicinot diskusijas par brīvo gribu, atbildību un pestīšanu.

## Atsauces

## Ārējās saites
Bens Sarafs

**Bens Avrahams Sarafs** (; dzimis  Omecā) ir Izraēlas basketbolists, spēlē saspēles vadītāja pozīcijā, Izraēlas basketbola izlases dalībnieks. 2026. gadā pārstāv Nacionālās basketbola asociācijas (NBA) klubu Bruklinas "Nets", bet iepriekš spēlēja Izraēlas klubos un Ulmas "Ratiopharm" Vācijas basketbola Bundeslīgā.

## Karjera
Karjeru sācis Izraēlā, vispirms spēlējot pēc spēka otrajā līgā, bet 2023. gadā debitējot Izraēlas basketbola līgā *[[Elitzur Kiryat Ata]]* sastāvā. Šīs sezonas noslēgumā viņš tika atzīts par Izraēlas līgas uzlecošo zvaigzni, bet vasarā noslēdza līgumu ar Vācijas basketbola Bundeslīgas klubu Ulmas "Ratiopharm", kam ir jauno talantu attīstīšanas reputācija.

Spēlējis Izraēlas jaunatnes izlasēs. 2022. gada Eiropas U-16 čempionātā basketbolā, kur Izraēla ieņēma 5. vietu, viņš tika iekļauts turnīra simboliskajā pieciniekā. Ar vidēji gūtiem 24,3 punktiem spēlē viņš bija turnīra rezultatīvākais spēlātājs. Savukārt 2024. gada Eiropas U-18 čempionātā Izraēla iekļuva pusfinālā, turnīru noslēdzot 4. vietā, bet pats Sarafs tika atzīts par turnīra labāko basketbolistu, kas ir ļoti rets gadījums spēlētājam, kura komanda palikusi bez medaļām. Ar vidēji gūtu 28,1 punktu spēlē viņš bija turnīra rezultatīvākais spēlētājs.

2024. gada 23. novembrī debitējis Izraēlas pieaugušo izlasē uzvarētā spēlē pret Ukrainu (86—73; spēle notika Rīgā).

2025. gada NBA draftā Bruklinas "Nets" viņu izvēlējās pirmajā kārtā ar kopējo 26. numuru. B. Sarafs unoslēdza līgumu ar "Nets" un pārstāv gan NBA klubu, gan tā fārmklubu G Līgā Longailendas "Nets".

## Atsauces

## Ārējās saites
Gaumont

***Gaumont SA*** ir Francijas kino un televīzijas ražošanas un izplatīšanas uzņēmums, kura galvenais birojs atrodas Neijī pie Sēnas. Uzņēmumu 1895. gadā dibināja inženieris un izgudrotājs Leons Gomons (1864—1946), tā ir vecākā pastāvošā kinokompānija pasaulē, kas dibināta pirms tādām kinostudijām kā *[[Pathé]]* (dibināta 1896. gadā), *[[Titanus]]* (1904), *[[Nordisk Film]]* (1906), *[[Universal Pictures|Universal]]*, *[[Paramount Pictures|Paramount]]* un *[[Nikkatsu]]* (visas dibinātas 1912. gadā).

*Gaumont* pārsvarā ražo, kopproducē un izplata filmas, un 2011. gadā 95% no *Gaumont* konsolidētajiem ieņēmumiem nāca tieši no kino nodaļas. Uzņēmums producē televīzijas seriālus, izmantojot *Gaumont Télévision*, un animācijas filmas, izmantojot *[[Gaumont Animation]]*.

## Atsauces

## Ārējās saites

*  
* Oficiālā tīmekļa vietne 
* Gaumont Connect 
* Gaumont Connect
Minangkabavu valoda

**Minangkabavu valoda** (*Baso Minangkabau*) ir viena no austronēziešu valodām, kurā galvenokārt runā minangkabavu etniskā grupa Rietumsumatras provincē Indonēzijā, kā arī apkārtējos reģionos un diasporas kopienās citur pasaulē. Tā ir cieši saistīta ar indonēziešu valodu, kas ir Indonēzijas valsts valoda, un bieži tiek izmantota gan ikdienas saziņā, gan vietējā kultūrā un literatūrā. Minangkabavu valodā runā aptuveni 5,5 miljoni cilvēku, un tās bagātīgā dialektu daudzveidība atspoguļo reģiona ģeogrāfisko un kultūras sarežģītību.

## Atsauces

## Ārējās saites
Pupa

thumbnail|upright=1.0|Dažādas pupas un pupiņas
**Pupa** vai **pupiņa** ir vispārīgs apzīmējums dažādām pārtikā lietojamām augu sēklām, kas pieder tauriņziežu dzimtai (*Fabaceae*) un citām augu dzimtām. Šis termins attiecas uz plašu augu grupu, tostarp pupiņām, lēcām, zirņiem un citiem pākšaugiem, kuri visā pasaulē ir nozīmīgi produkti cilvēku uzturā. Pupas tiek lietotas svaigā, kaltētā vai konservētā veidā, un tās ir bagāts olbaltumvielu, šķiedrvielu un citu uzturvielu avots.

Sarunvalodā termins "pupa" bieži vien tiek lietots arī attiecībā uz konkrētām sugām vai to šķirnēm, piemēram, lauka pupām vai sojas pupām. Tāpat tas tiek izmantots, lai apzīmētu dažādas formas un lieluma pākšaugus, neatkarīgi no to precīzās botāniskās klasifikācijas. Pupas ir ne tikai uzturvērtības ziņā nozīmīgas, bet arī svarīgs elements tradicionālajā virtuvē daudzās pasaules valstīs. Tās ir pamats dažādiem ēdieniem — sākot no zupām un sautējumiem līdz saldajiem ēdieniem un dzērieniem.

Sarunvalodas elastība attiecībā uz termina ‘pupa’ lietojumu atspoguļo šo augu nozīmīgo lomu gan ikdienas uzturā, gan kultūras tradīcijās.

## Atsauces

## Ārējās saites
Alamidas apgabals

**Alamidas apgabals** (, ) ir viens no Kalifornijas štata apgabaliem Amerikas Savienotajās Valstīs. Tas atrodas Sanfrancisko līča austrumu piekrastē un ir daļa no Sanfrancisko līča reģiona. Apgabala administratīvais centrs ir Oklenda, kas ir arī lielākā pilsēta apgabalā. Alamidas apgabals ir nozīmīgs ekonomikas, kultūras un izglītības centrs, un tajā atrodas vairāki ievērojami uzņēmumi, universitātes un vēsturiskas vietas.

Apgabals tika izveidots 1853. gadā, apvienojot teritorijas no Santaklēras un Kontrakostas apgabaliem. Tā nosaukums cēlies no spāņu vārda *álamo*, kas nozīmē ‘papele’ (koks), kas savukārt atsaucas uz reģiona ainavās sastopamajām papelēm. Alamidas apgabals ir pazīstams ar savu daudzveidīgo iedzīvotāju sastāvu, dinamisko ekonomiku un pievilcīgajiem dabas objektiem, tostarp ar parkiem un rezervātiem.

## Atsauces

## Ārējās saites
Vienotais kauss

**Vienotais kauss** () ir starptautisks cietā seguma tenisa turnīrs, kurās piedalās jauktu dzimumu komandas no 18 valstīm. Pirmais turnīrs notika no 2022. gada decembra līdz 2023. gada janvārim. Turnīrs tiek izspēlēts pirms Austrālijas atklātā čempionāta vairākās Austrālijas pilsētās 11 dienu laikā.

## Uzvarētāji

## Skatīt arī
* Deivisa kauss
* Billijas Džīnas Kingas kauss
* Hopmana kauss

## Ārējās saites
*
Ārkārtas kods: 7500

**"Ārkārtas kods: 7500"** () ir 2019. gada Austrijas, Vācijas un ASV kopražojuma asa sižeta trillera filma, kuras režisors ir Patriks Follrats. Filmā galvenās lomas atveido Džozefs Gordons-Levits, Omids Memars un Ajlina Tezela.

Filma stāsta par pilotu, kurš cenšas saglabāt kontroli pār lidmašīnu, kuru sagrābuši teroristi.

Filmas "Ārkārtas kods: 7500" pirmizrāde notika . Filma saņēma viduvējus kritiķu vērtējumus, galvenokārt slavējot Gordona-Levita aktierspēli.

## Atsauces

## Ārējās saites
Mazā Gramzdas iela

**Mazā Gramzdas iela** ir iela Mārupes novadā, Lidostā "Rīga". Mazā Gramzdas iela sākas kā Rīgas Kalnciema ielas turpinājums un beidzas pie lidostas "Rīga" teritorijas. Visā garumā tā iet līdzās Mārupes novada un Rīgas pilsētas robežai. Ielas turpinājums savienots ar Kārklu ielu Rīgā.

Ielas kopējais garums ir 1560 metri, tā klāta ar asfalta segumu. Mazajā Gramzdas ielā ir saimnieciskā apbūve, arī tukši gruntsgabali.

## Ielu savienojumi
Mazā Gramzdas iela ir savienota ar šādām ielām:
* Kalnciema iela
* Miglas iela

## Atsauces
Laika Suns

**"Laika Suns"** ir Latvijas rokgrupa no Rīgas. Izveidota 2013. gadā līdz ar debijas ieraksta "Nakts Karalis" izdošanu. Grupā muzicē Arnis Račinskis, Kārlis Josts, Elvijs Pārpucis un Jānis Burmeisters.

Grupa izdevusi vairākus albumus, tai skaitā albumi "Imitācija" (2024), "Tālās gaismas" (2023), "Gaismas lādiņš" (2015) un "Nakts Karalis" (2013), singli "Pavasari", "Atceries Rīgu vasaras naktīs", "Rīts Rīts Rīts Rīts Rīts Rīts" (ar Kristīni Pāži no ansambļa Kautkaili) un "Sarkanā gaisma" (ar Mesa) bieži atskaņoti Latvijas radiostacijās.

## Ārējās saites
* Oficiālā ''Facebook'' lapa
* music.apple.com
* Oficiālais ''Youtube'' kanāls
* Oficiālais ''Instagram'' konts
Kārlis Josts

**Kārlis Josts** (dzimis **Kārlis Strūbergs**) ir latviešu mūziķis, pazīstams kā grupu "Nesen", *[[The Sound Poets]]*, "Laika Suns" basģitārists, pianists un vokālists. Muzicējis arī ar *[[Shipsea]]*, "Nepāriet", *Momend* un citur.

## Atsauces
Stabilizators (filma)

**"Stabilizators"** () ir 2014. gada ASV asa sižeta trillera filma, kuras režisors ir Antuāns Fukva. Filmā galvenās lomas atveido Denzels Vašingtons, Martons Čokašs, Hloja Greisa Moreca, Deivids Harbors, Bills Pulmans, Melisa Leo un Heilija Beneta.

Filma stāsta par bijušo ASV specvienības kareivi Robertu (Vašingtons), kurš aizsargā nolaupītu meiteni Treju (Moreca) no krievu mafijas.

Filmas "Stabilizators" pirmizrāde notika  Toronto Starptautiskajā kinofestivālā. Filmu izplatīja *[[Sony Pictures Releasing]]*. Filma guva finansiālus panākumus, nopelnot 192,3 miljonus ASV dolāru. "Stabilizators" saņēma viduvējas kritiķu atsauksmes, pārsvarā slavējot Vašingtona aktierspēli, bet kritizējot scenāriju.

## Atsauces

## Ārējās saites
Antuāns Fukva

**Antuāns Fukva** (; dzimis ) ir amerikāņu kinorežisors un kinoproducents, kurš pazīstams ar filmām spriedzes un trillera žanros.

Karjeras sākumā bijis mūzikas video režisors. Savu pirmo filmu "Slepkavas aizstājēji" (*The Replacement Killers*) uzņēmis 1998. gadā. Viņa kritiķu atzītākā filma ir krimināltrilleris "Treniņa diena" (2001), ko nominēja vairākām balvām. Bijis režisors tādām trillera filmām kā "Saules asaras" (*Tears of the Sun*, 2003), "Snaiperis" (2007) un "Olimpa krišana" (2013), kā arī "Stabilizators" triloģijai. Bijis režisors arī sporta drāmai "Kreilis" (2015) un vesternam "Lieliskais septiņnieks" (2016).

## Filmogrāfija

## Ārējās saites
Jautrā kapsēta

**Jautrā kapsēta** () ir kapsēta kas atrodas Rumānijā Maramurešas žudeca Sepincas ciemā. Tā ir slavena ar saviem spilgtas krāsas naivisma stilā veidotiem kapu pieminekļu gleznojumiem, kas oriģinālā un poētiskā manierē apraksta cilvēkus, kas tur apglabāti, kā arī ainas no viņu dzīves. Jautrā kapsēta ir kļuvusi par brīvdabas muzeju un valsts mēroga tūrisma objektu. *Imperator Travel* to ir iekļāvis kā vienu no septiņiem Rumānijas brīnumiem.

Šīs kapsētas neparastā iezīme ir tā, ka tā atšķiras no Eiropas sabiedrībās izplatītajiem un pastāvošajiem uzskatiem, ka nāve ir kaut kas drūms un tumšos toņos krāsojams.
## Vēsture
Ideja par neparastās kapsētas izveidi ir saistīta ar vietējā kokgriezēja Stana Jana Petraša vārdu. Viņš izgatavoja pirmo kapa krustu un izgreba pirmo epitāfiju 1935. gadā. Līdz 20. gadsimta 60. gadiem kapsētā parādījās vairāk nekā 800 meistara darinātu ozolkoka krustu. Uzraksts uz Stana Petraša kapa pieminekļa vēsta:

## Galerija

File:Cimitirul Vesel de la Sapanta3.jpg|Stana Jana Petraša (1908–1977) *Jautrās kapsētas* izveidotāja kapakmens
File:Cimitirul Vesel de la Sapanta4.jpg|vietējā iedzīvotāja neliels dzīves apraksts izgrebts krustā
File:Cimitirul Vesel de la Sapanta5.jpg|Pareizticīgo baznīca pie *Jautrās kapsētas*
File:Rumunia, Sapanta, Wesoły Cmentarz -Aw58- 28 kwietnia 2012 r..jpg
File:Rumunia, Sapanta, Wesoły Cmentarz -Aw58- 28.04.12 r..JPG
File:Rumunia, Sapanta, Wesoły Cmentarz -Aw58- 28 IV 2012 r..jpg
File:Rumunia, Sapanta, Wesoły Cmentarz DSCF7052.jpg
File:Rumunia, Sapanta, Wesoły Cmentarz DSCF7027.jpg
File:Merry Cemetery VP8.webm|Jautrās kapsētas krusti


## Atsauces

## Ārējās saites

* Photos of the Merry Cemetery
* ''The Merry Cemetery of Sapanta'' on Purple Martin Press
* Brandon's Photos of the Merry Cemetery
* More epitaphs and photos
Līga Krapāne

**Līga Krapāne** (dzimusi ) ir latviešu politiķe un žurnāliste, bijusi Andra Bērziņa un Valda Dombrovska preses sekretāre.

## Dzīvesgājums
Dzimusi 1966. gada 5. decembrī. 1986. gadā absolvējusi Tautas kinoaktieru studiju kā aktrise, 1992. gadā absolvējusi Latvijas Universitāti, iegūstot maģistra grādu tiesību zinātnēs. Strādājusi par žurnālisti Latvijas Televīzijā un laikrakstā "Diena".

Tika iecelta par Ministru prezidenta Valda Dombrovska preses sekretāri, iegūtā reputācija šajā amatā L. Krapānei ļāva kļūt arī par Valasts prezidenta Andra Bērziņa preses sekretāri. No 2017. līdz 2021. gadam strādāja Valsts kontrolē, taču 2021. gadā iesniedza atlūgumu, protestējot pret piespiedu vakcinēšanos pret Covid-19, kas izraisīja plašu rezonansi sabiedrībā.

L. Krapāne iestājās politiskajā partijā "Latvija pirmajā vietā" LPV), kļuva par tās valdes locekli. No partijas saraksta kandidēja 14. Saeimas vēlēšanās ar otro numuru Vidzemes vēlēšanu apgabalā, taču netika ievēlēta, toties kļuva par LPV Saeimas frakcijas vecāko konsultanti.

## Atsauces
Bioko

**Bioko** (*Bioko*, *Ëtulá a Ëri*) ir Ekvatoriālajai Gvinejai piederoša sala Atlantijas okeāna Biafras līcī pie Āfrikas krastiem. Salā atrodas Malabo pilsēta. Administratīvi Bioko kopā ar 600 km uz dienvidrietumiem esošo Annobonu ietilpst Salu reģionā, pati Bioko dalās divās provincēs.

## Ģeogrāfija
Sala vulkāniskas izcelsmes, kalnaina; tās augstākais kalns ir aprimis vulkāns Basiles smaile (3011 m vjl). Salu no Kamerūnas krasta atdala  plats un līdz  dziļš jūras šaurums. Ainavā dominē tropiskie lietusmeži. 

## Vēsture
Sala apdzīvota kopš 1. gadu tūkstoša vidus — tajā apmetās bantu tautas, kas mūsdienās veido salas pamatiedzīvotājus bubi, kuru valodā sala tiek dēvēta par *Ëtulá a Ëri*. Pirmais no eiropiešiem salu 1472. gadā atklāja portugāļu jūrasbraucējs Fernāns do Po (*Fernão do Pó*), kurš to nosauca par *Formosa Flora* — ‘Brīnišķo ziedu’. 1494. gadā Portugāle to pasludināja par savu īpašumu un pārdēvēja par **Fernando Po salu** par godu atklājējam. Portugāļi salā izveidoja cukurniedru plantācijas. 1642. gadā Nīderlandes Austrumindijas kompānija salā nodibināja savas tirdzniecības bāzes, kas kļuva par tās galvenajiem vergu tirdzniecības atbalsta punktiem. 1778. gadā sala saskaņā ar Elpardo līgumu nonāca Spānijas valdījumā, kas to apvienoja ar Riomuni teritoriju vienotā kolonijā Spāņu Gvinejā. 1968. gadā kolonija ieguva neatkarību kā Ekvatoriālā Gvineja. 1973. gadā sala tika pārdēvēta par godu valsts prezidentam par **Masiasa Ngemas Bijogo salu** (*Macías Nguema Biyogo*), bet 1979. gadā — tagadējā vārdā par godu pret prezidentu Bijogo valsts apvērsumu sarīkojušajam politiķim, vēlākajam premjerministram Kristino Seričem Bioko (*Cristino Seriche Bioko*).

## Atsauces

## Ārējās saites
Pēteris Lunde

**Pēteris Lunde** ir latviešu mūziķis, pazīstams kā grupu "Pienvedēja Piedzīvojumi", *[[The Sound Poets]]*, *[[Detlef]]* bundzinieks. Iepriekš muzicējis arī grupās *[[Mofo]]* un "Laika Suns". Mācījies Sabiles vidusskolā un ieguvis bakalaura grādu datorzinātnēs Rīgas Tehniskajā universitātē.

## Atsauces
Jānis Aišpurs

**Jānis Aišpurs** (dzimis 1980. gada 10. septembrī) ir latviešu mūziķis un dziesmu autors, pazīstams kā grupas *[[The Sound Poets]]* vokālists un galvenais autors.

Grupas *[[The Sound Poets]]* pirmsākumi meklējami 2006. gadā, kad tika izveidota grupa "Smaragda Pilsētas Burvji" vai saīsinājumā "S.P.B." 2008. gada 3. decembrī tā izdeva albumu *Sound Poetry*, bet pēc pāris gadiem beidza savu pastāvēšanu. 2011. gadā divi šīs grupas dalībnieki — Jānis Aišpurs un Normunds Lukša — nodibināja jaunu grupu — *The Sound Poets*. Tā paša gada decembrī Zirgu ielas koncertzālē notika grupas pirmais oficiālais koncerts.

Kopš 2021. gada Jānis Aišpurs ir precējies ar dziedātāju Aiju Andrejevu.

## Atsauces
Vitālijs Aizbalts

**Vitālijs Aizbalts** (dzimis  Daugavpilī) ir latviešu inženieris un politiķis. Bijis 9. Saeimas deputāts no partijas LPP/LC, šobrīd Augšdaugavas novada domes priekšsēdētājs, ievēlēts no Latgales partijas.

## Dzīvesgājums
Dzimis  Daugavpilī. Mācījies Vaboles vidusskolā, 1983. gadā absolvējis Rīgas Politehnisko institūtu un ieguvis rūpniecības siltumtehniķa specialitāti. No 1983. līdz 1984. gadam strādājis uzņēmumā "Daugavpils siltumtīkli" par inženieri. No 1984. līdz 1988. gadam dzīvojis Bauskā, bijis direktors uzņēmumā "Bauskas siltumtīkli". Pēcāk, līdz 1992. gadam, V. Aizbalts bija Bauskas izpildkomitejas priekšsēdētāja vietnieks.

Vēlāk atgriezies Daugavpilī, no 1994. līdz 2006. gadam bijis Daugavpils rajona izpilddirektors.

No 2011. līdz 2020. gadam bija uzņēmuma "Rīgas ūdens" valdes loceklis.

## Politiskā darbība
1997. gadā V. Aizbalts Daugavpilī izveidoja reģionālo partiju "Mēs savam novadam" un kļuva par tās priekšsēdētāju.

9. Saeimas vēlēšanās 2006. gadā V. Aizbalts kandidēja no partiju apvienības Latvijas Pirmā partija/"Latvijas ceļš", nebūdams šo partiju biedrs, un tika ievēlēts. 9. Saeimā viņš ieņēma Satiksmes ministrijas parlamentārā sekretāra amatu. Kad partijas apvienojās, "Mēs savam novadam" 2007. gadā iekļāvās LPP/LC, bet pašu V. Aizbaltu ievēlēja par partijas LPP/LC ģenerālsekretāru. Kandidējis arī 10. Saeimas vēlēšanās no partiju apvienības "Par Labu Latviju!", taču netika ievēlēts. Tāpat iekļūšanai parlamentā pietiekošu vēlētāju atbalstu nesaņēma 2011. gada ārkārtas 11. Saeimas vēlēšanās, kandidējot no ŠRP-LPP/LC saraksta.

2014. gadā V. Aizbalts nesekmīgi kandidēja 12. Saeimas vēlēšanās no partijas "Saskaņa" saraksta, pārstāvot tajā partiju "Gods kalpot Rīgai!", bet netika ievēlēts.

2021. gada pašvaldību vēlēšanās kandidēja Augšdaugavas novadā no Latgales partijas, tika ievēlēts un drīz kļuva arī par domes priekšsēdētāja vietnieku. 2025. gada pašvaldību vēlēšanās V. Aizbalts atkārtoti tika ievēlēts Augšdaugavas novada domē no Latgales partijas saraksta. Domes pirmajā sēdē ievēlēts par domes priekšsēdētāju.

## Atsauces
Žaks Bekers

**Žaks Bekers** (; dzimis , miris ) bija franču kinorežisors un scenārists, kurš veidoja dažādu žanru filmas 1940. un 1950. gados. Ietekmējis vairākus franču jaunā viļņa režisorus. Vislabāk pazīstams ar kriminālfilmām *[[Touchez pas au grisbi]]* (1954) un *[[Le Trou]]* (1960).

Bekera pirmā režisētā filma *[[Dernier atout]]* iznāca 1942. gadā. Pēc kara beigām uzņēmis vairākas komiskas filmas par jauniem cilvēkiem Parīzē: *[[Antoine et Antoinette]]* (1947), *[[Rendez-vous de juillet]]* (1949) un *[[Édouard et Caroline]]* (1951). *Antoine et Antoinette* saņēma Zelta palmas zaru 1947. gada Kannu kinofestivālā kā labākā psiholoģiskā romantiskā filma. 1952. gadā iznāca vēsturiskā drāma *[[Casque d'Or]]*, kur galveno lomu atveidoja Simona Sinjorē. Gangsterfilmā *Touchez pas au grisbi* (1954) galveno lomu atveidoja Žans Gabēns. Vēlāk režisējis arī filmas *[[Ali Baba et les 40 voleurs]]* (1954), *[[Les Aventures d'Arsène Lupin]]* (1957) un *[[Les Amants de Montparnasse]]* (1959). Par Bekera pēdējo filmu kļuva 1960. gada kriminālfilma *Le Trou.*

## Ārējās saites
Touchez pas au grisbi

***Touchez pas au grisbi*** ir 1954. gada Francijas un Itālijas kriminālfilma, kuras režisors ir Žaks Bekers. Filmā galvenās lomas atveido Žans Gabēns, Renē Darī, Dora Dolla, Pols Frankērs, Žanna Moro un Lino Ventura. Filma balstīta uz Albēra Simonēna romānu.

Filma stāsta par gangsteri, kurš spiests atgriezties no pensijas, kad viņa labākais draugs tiek nolaupīts, pieprasot astoņus nozagtus zelta stieņus kā izpirkumu.

Filmas *Touchez pas au grisbi* pirmizrāde notika . Filmu izrādīja 1954. gada Venēcijas kinofestivālā, kur Gabēns saņēma labākā aktiera balvu.

## Ārējās saites
Sarkanā vilkābele

**Sarkanā vilkābele** (*Crataegus monogyna*) ir vilkābeļu suga, kuras dabiskais izplatības areāls ir no Eiropas līdz Kaukāzam, Ziemeļāfrikai un Irākai.

Sarkanā vilkābele aug kā koks vai krūms. Ziedi ir balti, retāk sarkanīgi, ar specifisku aromātu. Augļi ir sarkani, retāk dzelteni – sarkanīgi ar miltainu mīkstumu. Zied maijā un jūnijā. Plaši izmanto kā dekoratīvu augu dzīvžogiem.

## Atsauces

## Ārējās saites
Biafras līcis

**Biafras līcis** (, , , ) ir plašs līcis Atlantijas okeānā Āfrikas centrālās daļas rietumu piekrastē, Gvinejas līča austrumu daļa. Robeža tiek vilkta no Formozo raga Nigēras deltā līdz Lopesa ragam Gabonā. Līča platums ap 600 km, garums — ap 300 km. Plūdmaiņu augstums sasniedz 2,7 m. Lielākās salas līcī ir Bioko un Prinsipi. Ieplūst Nigēra, Krosa, Sanaga, Mbini un citas mazākas upītes. Piekrastē iegūst naftu. 

Nosaukumu līcis ieguvis no tagadējo Nigērijas un Kamerūnas piekrastē 17.—18. gadsimtā pastāvējušās Biafaras zemes. Līča ziemeļu krastā tagadējās Nigērijas teritorijā no 1967. līdz 1970. gadam pastāvēja neatkarīga separātiska Biafras valsts.

1975. gadā Nigērijas valdība līci savos avotos pārdēvēja par **Boni līci** (*Bight of Bonny*).

## Atsauces

## Ārējās saites
Laimes iela

**Laimes iela** var būt:

* Laimes iela — iela Līgatnē;
* Laimes iela — iela Preiļos;
* Laimes iela — iela Inčukalna pagasta Inčukalnā;
* Laimes iela — iela Indras pagasta Indrā;
* Laimes iela — iela Salaspils pagasta Mežezeros;
* Laimes iela — iela Ozolnieku pagasta Ozolniekos;
* Laimes iela — iela Cirmas pagasta Tutānos.

## Skatīt arī
* Aleksandra Laimes iela
* Laimas iela
Izvēles diena

**"Izvēles diena"** () ir 2014. gada ASV sporta drāmas filma, kuras režisors ir Aivans Raitmans. Filmā galvenās lomas atveido Kevins Kostners, Dženifere Gārnere, Deniss Līrijs, Frenks Landžella, Sems Eliots, Elena Bērstina, Čedviks Bouzmens, Šons Kombss un Terijs Krūzs.

Filma stāsta par Nacionālās futbola līgas komandas Klīvlendas "Browns" ģenerālmenedžeri, kuram drafta dienā izdodas iegūt pirmo izvēli.

Filmas "Izvēles diena" pirmizrāde notika  un to izplatīja *[[Lionsgate]]*. Filma saņēma viduvējas kritiķu atsauksmes un bija finansiāli neveiksmīga, nopelnot 29,8 miljonus ASV dolāru pie 25 miljonu dolāru budžeta.

## Atsauces

## Ārējās saites
Vladimirs Kuks

**Vladimirs Kuks** (; dzimis  Rīgā, miris  Lucernā, Šveice) bija Igaunijas šāvējs.

1930. gadā absolvējis Pērnavas zēnu vidusskolu un 1931. gadā kara skolu kā jaunākais leitnants.

Izcīnījis piecas zelta medaļas 1937. gada pasaules čempionātā šaušanā, bet 1939. gada pasaules čempionātā šaušanā Igaunijas komandas sastāvā — bronzas medaļu.

Otrā pasaules kara laikā dienājis igauņu brīvprātīgo vienībā Trešā reiha pakļautībā, ievainots Narvas kaujā 1944. gadā. Pēc tam nokļuvis Austrijā un vēlāk Šveicē.

1947. gadā viņš kļuva par Šveices čempionu šaušanā stāvus no mazās šautenes. Bija Lucernas šaušanas kluba kasieris. Kā volejbola entuziasts viņš nodibināja Lucernas volejbola klubu un bija tā pirmais treneris.

No 1953. līdz 1973. gadam viņš bija Šveices igauņu biedrības priekšsēdētājs.

## Atsauces
Urguči

**Urguči** ir divdabīgi mirušo gari latviešu mitoloģijā, kam veļu laikā ziedoja ēdienu un dzērienu, veicot rituālu, ar kuru tie ataicināti un pēc mielošanas sūtīti atpakaļ. Urguči ir īpaši saistīti ar Simjūda dienu, tomēr pētniece Janīna Kursīte uzskata, ka tas nenozīmējot, ka paši urguči būtu saistīti ar kristietību. Urgučiem radniecīgi vārdi varētu būt „urga” ar nozīmi „strauts”, un lietuviešu darbības vārds *urgti*, kas nozīmē „ņurdēt, rūkt”, tādējādi ar vārdu „urguči” varētu būt apzīmētas būtnes, kas izdveš neskaidras, rūcošanas skaņas.

## Atsauces
Kritiķu izvēles kino balva

**Kritiķu izvēles kino balva** () ir ikgadēja balva, ko pasniedz Amerikas un Kanādas Kritiķu izvēles asociācija (CCA), lai godinātu izcilākos iepriekšējā gada kino sasniegumus. Balsojumus rakstiski iesniedz nedēļu ilgā izvirzīšanas periodā, un attiecīgos kandidātus paziņo decembrī. Turpmākajā balsojumā izvēlētos uzvarētājus paziņo ikgadējā Kritiķu izvēles balvas pasniegšanas ceremonijā janvārī. Papildu balvām dažādās kategorijās, pasniedz arī speciālās balvas.

## Vēsture
Sākotnēji balva saucās vienkārši Kritiķu izvēles balva (*Critics' Choice Awards*). 2010. gadā balvas nosaukumam pievienoja vārdu "kino", lai atšķirtu to no Kritiķu izvēles televīzijas balvas, kuru pirmo reizi pasniedza nākamajā gadā. Tādējādi nosaukums "Kritiķu izvēles balva" tagad oficiāli attiecas uz balvu pasniegšanas ceremoniju, kurā apbalvo gan kino, gan televīzijas kategorijās.

No 2006. līdz 2009. gadam apbalvošanas ceremonija norisinājās *[[Santa Monica Civic Auditorium]]*. No 2010. līdz 2012. gadam tā norisinājās atjaunotajā, vēsturiskajā *[[Hollywood Palladium]]*. Ceremonijas translācija televīzijā sākās ar sesto ceremoniju un to no 2001. gada pārraidīja *[[E!|E! Entertainment Television]]* četru gadu garumā, kam sekoja divu gadu translācija *[[The WB|The WB Network]]* televīzijas kanālā, pirms ceremonijas translācija uz gadu atgriezās *E!*. 2008. gadā ceremoniju sāka pārraidīt kanāls VH1. Ceremonijas tiešraide 2013. gadā pārcēla no VH1 uz *[[The CW]]*, un 19. balvas pasniegšanas ceremoniju pārraidīja  tiešraidē no Bārkera angāra Santamonikā, Kalifornijā. 2014. gada oktobrī paziņoja, ka 2015. un 2016. gada ceremoniju tiešraidi pārraidīs kanāls A&E. 2017. gadā ceremonijas translācija atgriezās kanālā *The CW*. Tradicionāli ceremonija norisinās janvāra otrajā nedēļā, uzreiz pēc Zelta globusa balvas pasniegšanas ceremonijas, kas ierasti norisinās janvāra pirmajā svētdienā, atklājot iepriekšējā gada kino balvu pasniegšanas sezonu.

## Kategorijas
**Pašreizējās**

**Bijušie**

## Atsauces

## Ārējās saites

*
Gaudi balva

**Gaudi balva** () ir Katalonijas galvenā kino balva, kuras pasniegšanas ceremonija norisinās katru gadu Barselonā. Balvu 2009. gadā iedibināja Katalonijas Kinoakadēmija, turpinot un paplašinot Barselonas kino balvas (*Premis Barcelona de Cinema*) tradīciju, kas sākotnēji izveidota 2002. gadā.

Trofeju izstrādāja Montse Ribē, un tā iedvesmota no Antonio Gaudi nama *[[Casa Milà]]* skursteņiem.

## Atsauces

## Ārējās saites
* Katalonijas Kinoakadēmija
Annobona

**Annobona** (, ) ir Ekvatoriālajai Gvinejai piederoša sala Atlantijas okeānā pie Āfrikas krastiem. Atrodas  no tuvākās kontinenta piekrastes Lopesa ragā un 185 km no tuvākās salas Santomes. Administratīvi Annobona kopā ar  uz ziemeļaustrumiem esošo Bioko ietilpst Salu reģionā, pati Annobona veido patstāvīgu valstī mazāko provinci gan pēc platības, gan pēc iedzīvotāju skaita. Annobonas lielākā apdzīvotā vieta ir Sanantonio de Pale salas ziemeļu galā; tur atrodas osta un lidosta.

## Ģeogrāfija
Sala vulkāniskas izcelsmes, kalnaina; tās augstākais kalns ir aprimis vulkāns Kioveo ( vjl) salas vidienē. Vienā no vulkāna krāteriem izveidojies 42 ha lielais Pota ezers (*Lago a Pot*). Krasti klinšaini, piekrastē vairākas nelielas saliņas un klintis. Ainavā dominē tropiskais lietusmežs. Sala iekļauta Rāmsaras konvencijas mitraiņu sarakstā.

## Vēsture
Salu 1475. gada 1. janvārī atklāja portugāļu ekspedīcija Žoau de Santarema un Pero Eskobara vadībā un nosauca to *Ano-bom* — ‘Jaungada sala’. Tobrīd neapdzīvotajā salā portugāļi izveidoja koloniju, kur nometināja vergus no Angolas un netālās Santomes. Sajaucoties ar eiropiešu kolonistiem, jau 16. gadsimtā izveidojās savdabīga annoboniešu kopiena, kas dēvējās par *forros* — ‘atbrīvotie [vergi]’, un kas runāja kreoliskā portugāļu valodas variantā.

1778. gadā saskaņā ar Elpardo līgumu sala nonāca Spānijas valdījumā, bet tās pārstāvniecība salā bija formāla un salinieki ilgu laiku saglabāja faktisku patstāvību. Tikai 19. gadsimtā salā tika izveidota pastāvīga spāņu administrācija. No 1843. līdz 1926. gadam Annobona ietilpa atsevišķajā Elobejas, Annobonas un Korisko kolonijā, kas iekļāva Annobonu un vairākas saliņas Korisko līcī Gabonas piekrastē. 1968. gadā Annobona kļuva par neatkarīgās Ekvatoriālās Gvinejas daļu. Prezidenta Fransisko Masiasa Ngemas valdīšanas pēdējos gados sala tika pārdēvēta par *Pagalu* — ‘Papagaiļu salu’, bet vēlāk vēsturiskais nosaukums atjaunots.

## Atsauces

## Ārējās saites
Limončello

**Limončello** () ir itāļu citronu liķieris, ko galvenokārt ražo Itālijas dienvidos, īpaši reģionā ap Neapoles līci, Amalfi piekrasti un Sicīliju. Tas ir otrs populārākais liķieris Itālijā, un tradicionāli tiek pasniegts atdzesēts kā gremošanu stimulējošs līdzeklis pēc vakariņām. Tas ir arī populārs mājās gatavots liķieris ar dažādām receptēm, kas pieejamas tiešsaistē un drukātā veidā.

Limončello tiek izgatavots no citronu miziņu uzlējuma spirtā, infūzijas periods parasti ir trīs līdz piecas dienas. Pēc tam dzērienam pievieno cukuru. Pēdējais ražošanas posms ir dzēriena emulgācija īpašās iekārtās un parasti tam ir nedaudz duļķains izskats, kas rodas no suspendētiem maziem ēteriskās eļļas pilieniem.

## Populāri dzēriena zīmoli
* Limoncello di Sicilia — Russo
* Caravella Limoncello
* Limoncello di Capri
* Villa Massa
* Luxardo
* Pallini Limoncello
* Bella Verde
* Lemoncello Toschi
* Limonce'

## Alkohola saturs
Liķiera alkohola saturs var ievērojami atšķirties, īpaši mājās gatavotos variantos, bet tipiskais alkohola saturs ir aptuveni 30 tilpumprocenti.

## Limončello varianti
Ir pieejamas arī daudzas limončello variācijas. Tādas kā arančello (veidots no apelsīniem), agrumello (no dažādiem citrusaugļiem), pistāčello (no pistāciju riekstiem), melončello (no melones) un fragončello (no zemenēm). Pastāv arī variants, kas pagatavots ar pienu, nevis vienkāršu augļu sīrupu, kas pazīstama kā *crema di limoncello* un bieži vien ir mazāk alkoholu saturoša, aptuveni 17% alkohola.

## Atsauces

## Ārējās saites

* Ricetta originale amalfitana del Limoncello con video 
* Storia del limoncello 
* spiritsandwine.lv
Patrona

[thumb| Mūsdienu patrona sastāv no šādiem elementiem:<br /> ''1.'' [Lode (munīcija)|Lode; *2.* *Patronas korpuss jeb apvalks*, kas satur visas detaļas kopā; *3.* *Propelants*, piemēram, šaujampulveris; *4.* *Apmale*; *5.* Kapsele, kas aizdedzina propelentu]]
**Patrona**, kas pazīstama arī kā **kārtridžs**, ir iepriekš saliktas šaujamieroča munīcijas veids, kas satur šāviņu (lodi), propelentu (bezdūmu pulveri vai melno pulveri) un aizdedzes ierīci (kapseli) metāla, papīra vai plastmasas korpusā, kas ir precīzi izgatavota tā, lai ietilptu stobra magazīnā. Lai gan populārajā lietojumā termins "lode" bieži tiek lietots, lai apzīmētu visu patronu, pareizais lietojums attiecas tikai uz šāviņu.

Patronas var iedalīt kategorijās pēc kapseles veida. To var paveikt, aizdedzinot nelielu triecienjutīga sprādzienbīstama savienojuma lādiņu vai ar elektriski jutīgu ķīmisko maisījumu, kas atrodas: korpusa galvas centrā vai apmales iekšpusē; vai sienu iekšpusē uz korpusa pamatnes ieloces, kas ir veidota kā krūze; vai sānu projekcijā, kas ir veidota kā tapa vai lūpa; vai nelielā izciļnī, kas veidots kā nipelis korpusa pamatnē.
thumb| Dažādas šautenes patronas: ('''1''') .17 HM2 ('''2''') .17 HMR ('''3''') .22LR ('''4''') .22 Win Mag R/F.22 WMR ('''5''') .17/23 SMc ('''6''') 5 mm/35 SMc ('''7''') .22 Hornet ('''8''') .223 Remington ('''9''') .223 WSSM ('''10''') .243 Win ('''11''') .243 Win Uzlabota (Ackley) ('''12''') .25-06 Remington ('''13''') .270 Winchester ('''14''') .308 Winchester ('''15''') .30-16 Springfield ('''.30-16)''') .45-70 Valdība ('''17''') .50-90 Asi
thumb

## Atsauces
Neļipivka

**Neļipivka** () ir ciemats Ukrainas austrumos, Doneckas apgabalā. Neļipivka atrodas Toreckas pilsētas kopienas teritorijā, tieši uz ziemeļiem no Ņujorkas ciemata, taču Neļipivka ir pakļauta Ņujorkas ciemata padomei.

## Vēsture
2022. gada Krievijas iebrukuma laikā ciemats atradās intensīvas kaujas zonā un piedzīvoja ievērojamus postījumus. Kopš 2024. gada oktobra Neļipivku pārvalda Krievijas bruņotie spēki.

## Demogrāfija
Pirms kara, 2022. gadā, ciematā dzīvoja aptuveni 1000 iedzīvotāji. 2001. gada Ukrainas tautas skaitīšanā 82% no iedzīvotājiem norādīja, ka to dzimtā valoda ir ukraiņu, pārējie 18% — krievu un baltkrievu.

## Atsauces

## Ārējās saites

*
Ščerbiņivka

**Ščerbiņivka** () ir ciemats Ukrainas austrumos, Doneckas apgabala Bahmutas rajonā. Ščerbiņivka atrodas Krivijtorecas upes tuvumā, tieši uz rietumiem no Toreckas, un administratīvi ietilpst Toreckas pilsētas kopienā. Ščerbiņivka ir tieši pakļauta Toreckas pilsētas padomei.

## Vēsture
Krievijas iebrukuma Ukrainā laikā Ščerbiņivka kļuva par militāru aktivitāšu skartu zonu. Ciemats ir piedzīvojis smagas apšaudes, kā rezultātā infrastruktūra ir būtiski bojāta un daudzi iedzīvotāji ir pametuši savas mājas. Kopš 2024. gada beigām pie ciemata robežām notiek kaujas.

## Demogrāfija
2022. gadā Ščerbiņivkā dzīvoja aptuveni 3300 iedzīvotāji. Karadarbības dēļ iedzīvotāju skaits, visticamāk, ir ievērojami samazinājies.

## Atsauces

## Ārējās saites
Višneve (Doneckas apgabals)

**Višneve** () ir ciemats Ukrainas austrumos, Doneckas apgabala Pokrovskas rajonā. Višneve administratīvi ietilpst Selidoves pilsētas kopienā un atrodas uz rietumiem no Selidoves pilsētas.  

## Vēsture
Krievijas iebrukuma Ukrainā laikā, 2024. gadā, ciemats tika pakļauts apšaudēm. 2024. gada novembrī ciematu ieņēma Krievijas bruņotie spēki, ar mērķi aplenkt Selidovi.  

## Demogrāfija
2022. gadā Višneves iedzīvotāju skaits bija aptuveni 250. Militārā konflikta dēļ, visticamāk, ciemats pilnībā pamests.  

## Atsauces
Višneve (nozīmju atdalīšana)

**Višneve** () ir vairāku Ukrainas apdzīvotu vietu nosaukums.

* Višneve — pilsēta Kijivas apgabalā
* Višneve — ciemats Doneckas apgabalā
* Višneve — ciemats Dņipropetrovskas apgabalā
Āgneša Keleti

**Āgneša Keleti** (; dzimusi **Kleina** (*Klein*) , mirusi ) bija Ungārijas ebreju vingrotāja un trenere, kas vasaras olimpiskajās spēlēs ieguva desmit olimpiskās medaļas (piecas zelta, trīs sudraba un divas bronzas medaļas). Viņu uzskata par vienu no visu laiku veiksmīgākajām ebreju sportistēm olimpiskajās spēlēs.

1956. gada vasaras olimpiskajās spēlēs Keleti bija titulētākā sportiste.
1957. gadā viņa emigrēja uz Izraēlu. Keleti bija vairāk olimpisko medaļu nekā jebkurai citai personai ar Izraēlas pilsonību un vairāk olimpisko medaļu nekā jebkuram citam ebrejam, izņemot Marku Spicu. 2017. gadā viņa saņēma Izraēlas balvu sportā.

Viņa bija vecākā dzīvā olimpiskā čempione un medaļu ieguvēja, savu 100 gadu jubileju atzīmējot .

## Atsauces

## Ārējās saites
Krievu rulete

thumb| Krievu rulete, kas attēlota 1925. gada filmā ''The Night Club''
**Krievu rulete** () ir potenciāli letāla ekstremāla azartspēle, kurā spēlētājs ievieto vienu patronu revolverī, pagriež magazīnu, pieliek stobru pie deniņiem vai ķermeņa (pretinieka vai savējā) un nospiež mēlīti. Ja pielādētā magazīna sakrīt ar stobru, ierocis izšaus, nogalinot vai smagi ievainojot spēlētāju.

## Izcelsme
Pēc Endrū Klārka teiktā, krievu ruletes izcelsme atrodama novelē "Fatālists", kas sarakstīta 1840. gadā un bija daļa no krievu dzejnieka un rakstnieka Mihaila Ļermontova krājuma "Mūsu laiku varonis".

## Atsauces
Netailove

**Netailove** () ir ciems Ukrainas austrumos, Doneckas apgabala Pokrovskas rajonā. Ciemats ietilpst Očeretines ciemata kopienā. Netailove atrodas ciemu virknē starp Avdijivski un Karļivku, un ap 15 km uz ziemeļrietumiem no Doneckas. 

## Vēsture
Donbasa kara laikā Netailove bija separātistu spēku ieņemta no 2014. gada maija līdz jūnijam, jo tā noderēja kā atslēgas pozīcija stratēģiskās Karļivkas ieņemšanā.

Krievijas iebrukuma Ukrainā laikā Netailove kļuva par vienu no ciemiem, kas piedzīvoja ievērojamu karadarbību un postījumus. Ciema stratēģiskā atrašanās vieta pie šosejas un ūdenstilpēm padarīja to par vienu no kauju epicentriem. 2024. gada maija beigās Krievijas Aizsardzības ministrija ziņoja, ka Netailovi pilnībā kontrolē Krievijas bruņotie spēki.

## Demogrāfija
2001. gadā ciemā dzīvoja apmēram 1100 iedzīvotāju, bet iedzīvotāju skaits būtiski samazinājies apdraudējuma dēļ.

## Atsauces

## Ārējās saites
Sīkā nātre

**Sīkā nātre** (*Urtica urens*) ir nātru suga, kuras dabiskais izplatības areāls ir Eiropas vidusdaļā un Vidusjūras reģionā, no kurienes tā plaši izplatījusies Eirāzijā un Ziemeļamerikā. Latvijā suga ir sastopama diezgan bieži visā valsts teritorijā.

## Apraksts
Sīkā nātre ir viengadīgs, neliels vai vidējs lakstaugs, kurš ir klāts ar dzeļmatiņiem. Stublājs ir stāvs, četršķautņains, uz tā lapas ir izvietotas pretēji, lapas ir olveidīgas, to pamats ir ķīļveidīgs, mala lielzāģzobaina. Ziedi skarās lapu žāklēs. Ziedkopas īsas, aptuveni lapas kāta garumā. Apziednis zaļgandzeltens. Auglis ir sīks riekstiņš. Zied no jūnija līdz septembrim.

## Atsauces

## Ārējās saites